CELEX: 62013TN0340
Language: da
Date: 2013-06-25 00:00:00
Title: Sag T-340/13: Sag anlagt den 25. juni 2013 — Federación Española de Hostelería mod EACEA

24.8.2013   
            
            
               DA
            
            
               Den Europæiske Unions Tidende
            
            
               C 245/13
            
         Sag anlagt den 25. juni 2013 — Federación Española de Hostelería mod EACEA
   (Sag T-340/13)
   2013/C 245/16
   Processprog: spansk
   
      Parter
   
   
      Sagsøger: Federación Española de Hostelería (Madrid, Spanien) (ved advokaterne F. del Nogal Méndez og R. Fernández Flores)
   
      Sagsøgt: Forvaltningsorganet for Undervisning, Audiovisuelle Medier og Kultur (EACEA)
   
      Sagsøgerens påstande
   
   
               —
            
            
               Afgørelse 2007-19641 134736-LLP-I-2007-1-ES -leonardo-LMP annulleres.
            
         
               —
            
            
               Subsidiært tilbageleveres sagens akter til sagsøgeren i den stand, hvori de befandt på tidspunktet for revisorernes fremsendelse til den urigtige adresse, således sagsøgeren gives mulighed for at fremsætte relevante anbringender.
            
         
               —
            
            
               Subsidiært nedsættes den begærede tilbagebetaling i overensstemmelse med proportionalitetsprincippet.
            
         
               —
            
            
               Kommissionen tilpligtes at betale omkostninger til fagfolk og de øvrige omkostninger forbundet med denne sag.
            
         
               —
            
            
               Kommissionen tilbagebetaler de indbetalte beløb tillagt renter.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Første anbringende om tilsidesættelse af den fastsatte procedure
               
                           —
                        
                        
                           Det anføres i denne henseende, at den gennemførte kommunikation om revisionsrapporten blev sendt til en tredjemand, som var uvedkommende for forholdet mellem sagsøger og Forvaltningsorganet som sagsøgt.
                        
                     
         
               2)
            
            
               Andet anbringende om tilsidesættelse af begrundelsespligten for akterne
               
                           —
                        
                        
                           Det anføres i denne henseende, at tilbagebetalingsbeslutningen ikke er tilstrækkeligt begrundet, idet Forvaltningsorganet udelukkende tilsendte sagsøger en debitnota, som var bilagt revisionsrapporten.
                        
                     
         
               3)
            
            
               Tredje anbringende om en tilsidesættelse af retten til forsvar
               
                           —
                        
                        
                           Det anføres i denne henseende, at sagsøger under den administrative procedure aldrig fik lejlighed til at tilkendegive sin mening om de faktiske omstændigheder og de påberåbte forholds relevans og især ikke om alle de dokumenter, som Kommissionen tog hensyn til for at begrunde sin påstand om, at der forelå en tilsidesættelse af EU-retten.
                        
                     
         
               4)
            
            
               Fjerde anbringende om tilsidesættelse af princippet om beskyttelse af den berettigede forventning.
               
                           —
                        
                        
                           Det anføres i denne henseende, at Forvaltningsorganet, selv om projektet blev afsluttet i april 2009, ikke før april 2013 tilkendegav, at det ikke var enigt i reglerne for projektets udvikling og gennemførelse.
                        
                     
         
               5)
            
            
               Femte anbringende om magtfordrejning.
               
                           —
                        
                        
                           Det anføres i denne henseende, at Kommissionen ikke har underrettet sagsøgeren om de faktiske omstændigheder, sagsøgeren kunne blive foreholdt, og ikke har givet sagsøgeren mulighed for at blive hørt, inden sanktionen blev vedtaget.
                        
                     
         
               6)
            
            
               Endelig har sagsøgeren påberåbt sig en tilsidesættelse af proportionalitetsprincippet.